હાલમાં જ ઈન્ડોનેશિયાના જકાર્તામાં રમાઈ ગયેલી 18મી એશિયન ગેમ્સમાં ભારત વતી મેડલ જીતનાર ખેલાડીઓ 5 સપ્ટેંબર, બુધવારે નવી દિલ્હીમાં વડા પ્રધાન નરેન્દ્ર મોદીને મળ્યા હતા. કેન્દ્રના યુવાઓને લગતી બાબતો, સ્પોર્ટ્સ અને માહિતી-પ્રસારણ (સ્વંતત્ર ચાર્જ) પ્રધાન કર્નલ રાજ્યવર્ધન સિંહ રાઠોર પણ એ વખતે ઉપસ્થિત હતા. વડા પ્રધાન મોદીએ મેડલવિજેતાઓને અભિનંદન આપ્યા હતા અને એમની સાથે વાતચીત કરી હતી.